Abbotsfield, Ffordd Rhosddu, Wrecsam

Adeilad hanesyddol rhestredig gradd II yn ninas Wrecsam, gogledd-ddwyrain Cymru, yw Abbotsfield.

 Lleoliad 
Mae Abbotsfield yn sefyll ar Ffordd Rhosddu, ar y gyffordd gyda Ffordd Grosvenor, ar gyrion canol Wrecsam, yn ardal gadwraeth Ffordd Grosvenor.

 Hanes 
Adeiladwyd Abbotsfield yn 1863 fel tŷ preifat, yn seiliedig ar gynllun gan y pensaer lleol JR Gummow ar gyfer Mr Edward Jones.  Roedd Gummow yn gyfrifol ar gyfer rhan fawr o ddatblygiad maestrefol y dref yn rhan olaf y 19eg ganrif.  

Roedd Abbotsfield y tŷ cyntaf gafodd ei adeiladu ger y gyffordd rhwng Ffordd Grosvenor a Ffordd Rhosddu. Heddiw mae'r adeilad yn rhan o ardal gadwraeth Ffordd Grosvenor. Abbotsfield, neu Abbotsfield Priory, oedd enw gwreiddiol y tŷ. 

Yn 1895, daeth y tŷ'n gartref i'r meddyg lleol John Arthur Eyton-Jones. Ar ôl cyfnod fel swyddfa cyngor, yn y saithdegau gwerthwyd y tŷ, pan ddaeth yn westy o'r enw Abbotsfield Priory Hotel. Yn 2010, ar ôl cyfnod fel bwyty Eidalaidd, cafodd y tŷ ei adnewyddu’n llawn. Heddiw, gwesty yw'r tŷ unwaith eto. The Lemon Tree yw ei enw presennol. 

 Disgrifiad 
Adeilad Neo-gothig deulawr o dywodfaen yw Abbotsfield. Er gwaethaf presenoldeb estyniad modern, mae'r tŷ wedi cadw ei ymddangosiad gwreiddiol i raddau helaeth. Tu mewn i'r tŷ hefyd, mae nifer o nodweddion gwreiddiol, yn enwedig yn y cyntedd ac ar y grisiau.  

Cyfeiriadau

Categori:Adeiladau ac adeiladwaith yn Wrecsam
Categori:Adeiladau rhestredig Gradd II Wrecsam